ગરબા નૃત્ય મહોત્સવને સારી રીતે વધાવવા દર વર્ષે ખેલૈયા ગરબામાં કંઈક ને કંઈક ઈનોવેટિવ સ્ટાઈલ રજૂ કરે છે ત્યારે આ વર્ષે ‘બાર બાર દેખો’ ફિલ્મનું સોંગ કાલા ચશ્માં ગરબામાં ધૂમ મચાવશે. કલાસીસમાં ખેલૈયાઓ આ સ્ટાઈલ શીખતી વખતે કાળા ચશ્માં પહેરીને પ્રેક્ટિસ કરી રહ્યા છે.ખેલૈયાઓએ નવરાત્રિના નવ રંગની પસંદગી પણ કરી લીધી છે તે મુજબ પહેલા દિવસે – લાઈટ એન્ડ પેસ્ટલ કલર, બીજા દિવસે – આેરેન્જ, ત્રીજા િદવસે – વ્હાઈટ, ચોથા દિવસે – લાલ, પાંચમા દિવસે – બ્લૂ, છઠ્ઠા દિવસે – યલો, સાતમા દિવસે – ગ્રીન, આઠમા દિવસે – મોરપીંછ અને નવમા દિવસે પર્પલ. શહેરમાં ૫૦૦થી વધુ સ્થળોએ ગરબા કલાસીસ ચાલી રહ્યા છે. જૂના અને હંમેશાં લોકપ્રિય દોઢિયું, અઢિયું, પંચીયું જેવા સ્ટેપ હજુ પણ સદાબહાર છે. ડ્રેસમાં ટીકા-ટીકી-પાઘડી, છત્રી વગેરે એટલા જ લોકપ્રિય.